પત્ની ગુજરી ગયાના સમાચાર સાંભળી નરસિંહ મહેતાને દુઃખ નોહતું થયું કેમકે તેઓ જાણતા હતા કે ઋણાનુબંધ પૂરા થયા અને સંબંધ પૂરો થઇ ગયો. કર્મ પ્રમાણે પત્નીના આત્માએ ગતિ કરી. મૃત્યુ દેહનું થયું હતું આત્માનું નહિ. અહોરાત્ર શ્રીકૃષ્ણની ભક્તિ કરતા તેમના આત્મામાંથી સહજ ઉદ્દગારો સરી પડ્યા. "ભલું થયું ને ભાંગી જંજાળ, સુખે ભજીશું શ્રીગોપાળ", સંબંધો સાચવવવામાં સમય નહિ જાય અને પ્રભુભક્તિ વધુ થઇ શકશે. આપણે યાદ રાખવાનું છે કે નિષ્કામભાવે, પવિત્ર હૃદય સાથે અને અપેક્ષા વગર આપણે આપણી ફરજોને ખૂબ પ્રેમથી નિભાવવાની છે.